এক শোকাৱহ ঘটনাই জোকাৰি গৈছে তুৰস্কক। যোৱা নিশা দেশ খনৰ বাৰটিন প্ৰদেশত ঘটা কয়লা খনি দুৰ্ঘটনাত এতিয়ালৈকে ২৮ জন শ্ৰমিক নিহত হৈছে।
আহতসকলৰ অৱস্থা সংকটজনক হোৱালৈ চাই নিহতৰ সংখ্যা বৃদ্ধি পাব পাৰে বুলি আশংকা কৰা হৈছে।বিস্ফোৰণৰ পিছতে খনিটোৰ ভিতৰত মূধচৰ মাটি খহি পৰে।
ফলত খনিটোৰ সকলোবোৰ পথ বন্ধ হৈ পৰে। জানিব পৰা মতে খনিটোত ১১০ জন শ্ৰমিকে কাম কৰি আছিল। তুৰস্কৰ স্বাস্থ্য মন্ত্ৰী ফাহৰেটিন কোকাই প্ৰকাশ কৰা মতে এতিয়ালৈকে খনিটোৰ পৰা ১৬ জন শ্ৰমিকক উদ্ধাৰ কৰা হৈছে।
তুৰস্কৰ অভ্যন্তৰীণ মন্ত্ৰী সুলেইমান চুলুৱে কয় যে খনিখনৰ ৩০০ ৰ পৰা ৩৫০ মিটাৰ গভীৰ অংশটো আটাইতকৈ বেছি অসুৰক্ষিত আছিল। তাত প্ৰায় ৪৯ জন শ্ৰমিকে কাম কৰি আছিল।
সন্দেহ কৰা অনুসৰি খনিটোত থকা মিথেন গেছৰ বিস্ফোৰণ ঘটাৰ বাবেই এনে অথন্তৰ হয়। তুৰস্কৰ চৰকাৰে ঘটনাটোৰ এক তদন্তৰ নিৰ্দেশ দিছে।
লাচিতলৈ সন্মান, নে অপমান?
খাবলৈ দিয়াৰ পইচা নথকাৰ বাবেই নিজৰ কান্দি থকা ২ বছৰীয়া কন্যাক হত্যা অভিযন্তাৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
